CELEX: 32016D0265
Language: da
Date: 2016-02-25 00:00:00
Title: Kommissionens gennemførelsesforordning (EU) 2016/265 af 25. februar 2016 om godkendelse af »MELCO Motor Generator« som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EØS-relevant tekst)

26.2.2016   
            
            
               DA
            
            
               Den Europæiske Unions Tidende
            
            
               L 50/30
            
         KOMMISSIONENS GENNEMFØRELSESFORORDNING (EU) 2016/265
   af 25. februar 2016
   om godkendelse af »MELCO Motor Generator« som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at reducere CO2-emissionerne fra personbiler og lette erhvervskøretøjer (1), særlig artikel 12, stk. 4, og
   ud fra følgende betragtninger:
   
               (1)
            
            
               Den 27. maj 2015 indgav leverandøren Mitsubishi Electric Corporation (MELCO), som er repræsenteret i Unionen ved Mitsubishi Electric Automotive Europe B.V (»ansøgeren«), en ansøgning om godkendelse af sin anden innovative teknologi: »MELCO motor generator«. Ansøgningens fuldstændighed blev vurderet i henhold til artikel 4 i Kommissionens gennemførelsesforordning (EU) nr. 725/2011 (2). Kommissionen fandt, at ansøgningen var fuldstændig, og den periode, som Kommissionen tildeles med henblik på at vurdere ansøgningen i henhold til forordningens artikel 10, stk. 2, blev indledt den 28. maj 2015.
            
         
               (2)
            
            
               Ansøgningen er blevet vurderet i henhold til artikel 12 i forordning (EF) nr. 443/2009, gennemførelsesforordning (EU) nr. 725/2011 og de tekniske retningslinjer for forberedelse af ansøgninger om godkendelse af innovative teknologier i henhold til forordning (EF) nr. 443/2009 (3) (»de tekniske retningslinjer«). Ifølge oplysningerne i ansøgningen er betingelserne og kriterierne i artikel 12 i forordning (EF) nr. 443/2009 og i artikel 2 og 4 i gennemførelsesforordning (EU) nr. 725/2011 opfyldt.
            
         
               (3)
            
            
               »MELCO motor generator« har en generatorfunktion svarende til en gængs generator. Sammenlignet med en basisgenerator reduceres statorkobbertabet ved hjælp af en stator med ultrahøj fyldfaktor fremstillet via en trådspindingsmetode med ultrahøj massefylde og ved hjælp af et nyt 2-vejs kølesystem. Endvidere reduceres tabet i statorens jern ved hjælp af en statorkerne af tyndt, elektromagnetisk ædelstål. Endelig reduceres ensretningstabet ved hjælp af et nyt metaloxid-halvleder-felteffekttransistormodul.
            
         
               (4)
            
            
               Ansøgeren har godtgjort, at en motorgenerator af den type, der beskrives i ansøgningen, blev monteret i højst 3 % af alle nye personbiler, der blev registreret i referenceåret 2009, jf. artikel 2, stk. 2, litra a), i gennemførelsesforordning (EU) nr. 725/2011.
            
         
               (5)
            
            
               For at påvise de CO2-besparelser, der vil kunne opnås med den innovative teknologi, når den er monteret i et køretøj, er det nødvendigt at definere den basisteknologi, som den innovative teknologis virkningsgrad bør sammenholdes med, jf. artikel 5 og 8 i gennemførelsesforordning (EU) nr. 725/2011. I overensstemmelse med den af ansøgeren valgte forenklede tilgang, som er beskrevet i de tekniske retningslinjer, er det passende at betragte en 12 V-generator med en virkningsgrad på 67 % som basisteknologi, således som det er angivet af ansøgeren.
            
         
               (6)
            
            
               Ansøgeren har forelagt en metodologi til prøvning og beregning af CO2-reduktionerne, som indeholder formler, der er i overensstemmelse med formlerne i de tekniske retningslinjer for den forenklede tilgang vedrørende generatorer med høj virkningsgrad. For at fastslå den statistiske signifikans præcist bør der i formlen imidlertid også tages hensyn til behovet for at evaluere den motordrevne generators masse i forhold til basisgeneratorens masse (dvs. 7 kg). For at sikre, at der anvendes ens vægtningsfaktorer og hastighedspunkter, bør producenten med henblik på at certificere besparelserne godtgøre, at »MELCO motor generators« omdrejningshastighedsområder er i overensstemmelse med dem, der gælder for generatorer. En sådan metodologi vil give resultater, der kan verificeres, gentages og sammenlignes, og den kan på en realistisk måde og med stor statistisk signifikans påvise den innovative teknologis fordele med hensyn til CO2-emissioner, jf. artikel 6 i gennemførelsesforordning (EU) nr. 725/2011.
            
         
               (7)
            
            
               På baggrund heraf har ansøgeren på tilfredsstillende vis påvist, at den emissionsbesparelse, der opnås ved brug af den innovative teknologi, er mindst 1 g CO2 pr. km.
            
         
               (8)
            
            
               De besparelser, der opnås ved brug af den innovative teknologi, kan delvist påvises ved standardprøvecyklussen, og de endelige samlede besparelser med henblik på certificering af et køretøj, der er udstyret med den innovative teknologi i overensstemmelse med artikel 11 i gennemførelsesforordning (EU) nr. 725/2011, bør derfor bestemmes i henhold til artikel 8, stk. 2, andet afsnit, i nævnte gennemførelsesforordning.
            
         
               (9)
            
            
               Verifikationsrapporten, der er udarbejdet af den akkrediterede teknisk tjeneste UTAC, som er et uafhængigt og godkendt organ, understøtter ansøgningens resultater.
            
         
               (10)
            
            
               Der bør derfor ikke gøres indvendinger mod godkendelsen af den pågældende innovative teknologi.
            
         
               (11)
            
            
               Med henblik på fastsættelse af den generelle miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til Europa-Parlamentets og Rådets direktiv 2007/46/EF (4), bør der fastsættes en individuel kode, der skal anvendes for den innovative teknologi, som godkendes ved nærværende gennemførelsesafgørelse —
            
         VEDTAGET DENNE AFGØRELSE:
   Artikel 1
   1.   »MELCO motor generator« som beskrevet den ansøgning, der er indgivet af Mitsubishi Electric Automotive Europe B.V., der repræsenterer Mitsubishi Electric Corporation (MELCO) i Unionen, som er beregnet til brug i køretøjer i klasse M1, godkendes som en innovativ teknologi, jf. artikel 12 i forordning (EF) nr. 443/2009.
   2.   Reduktionen af CO2-emissioner ved brug af den i stk. 1 omhandlede motorgenerator bestemmes ved brug af den metodologi, der er angivet i bilaget.
   3.   Miljøinnovationskoden, der skal anvendes i typegodkendelsesdokumenterne for den innovative teknologi, der er godkendt ved denne afgørelse, er »16«.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 25. februar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 140 af 5.6.2009, s. 1.
   
      (2)  Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf.
   
      (4)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (»Rammedirektivet«) (EUT L 263 af 9.10.2007, s. 1).
   
      BILAG
      1.   INDLEDNING
      For at bestemme de CO2-besparelser, som kan tilskrives brugen af motorgeneratoren i køretøjer i klasse M1, er det nødvendigt at specificere følgende:
      
                  1)
               
               
                  Prøvningsbetingelser
               
            
                  2)
               
               
                  Prøvningsudstyr
               
            
                  3)
               
               
                  Bestemmelse af den innovative teknologis og basisteknologiens virkningsgrad
               
            
                  4)
               
               
                  Beregning af CO2-besparelserne
               
            
                  5)
               
               
                  Beregning af den statistiske fejl og resultaternes betydning.
               
            2.   SYMBOLER, PARAMETRE OG ENHEDER
      
         Latinske symboler
      
      
                  
                     
               
               
                  —
               
               
                  CO2-besparelser [gCO2/km]
               
            
                  CO2
                  
               
               
                  —
               
               
                  Kuldioxid
               
            
                  CF
               
               
                  —
               
               
                  Omregningsfaktor (l/100 km) — (gCO2/km) [gCO2/l], der er anført i tabel 3
               
            
                  h
               
               
                  —
               
               
                  Frekvens som fastsat i tabel 1
               
            
                  I
               
               
                  —
               
               
                  Strømstyrke, ved hvilken målingen gennemføres [A]
               
            
                  m
               
               
                  —
               
               
                  Antal målinger foretaget på prøven
               
            
                  M
               
               
                  —
               
               
                  Drejningsmoment [Nm]
               
            
                  n
               
               
                  —
               
               
                  Omdrejningsfrekvens [min– 1] som defineret i tabel 1
               
            
                  P
               
               
                  —
               
               
                  Effekt [W]
               
            
                  
                     
               
               
                  —
               
               
                  Standardafvigelse af motorgeneratorens virkningsgrad [%]
               
            
                  
                     
               
               
                  —
               
               
                  Standardafvigelse af motorgeneratorens middelvirkningsgrad [%]
               
            
                  
                     
               
               
                  —
               
               
                  Standardafvigelse af den samlede CO2-besparelse [gCO2/km]
               
            
                  U
               
               
                  —
               
               
                  Prøvningsspænding, ved hvilken målingen gennemføres [V]
               
            
                  v
               
               
                  —
               
               
                  Gennemsnitlig kørehastighed for NEDC (New European Drive Cycle) [km/h]
               
            
                  VPe
                  
               
               
                  —
               
               
                  Faktisk effektforbrug [l/kWh] som defineret i tabel 2
               
            
                  
                     
               
               
                  —
               
               
                  Den beregnede CO2-besparelses følsomhed i relation til motorgeneratorens virkningsgrad
               
            
         Græske symboler
      
      
                  Δ
               
               
                  —
               
               
                  Forskel
               
            
                  ηB
                  
               
               
                  —
               
               
                  Basisgeneratorens virkningsgrad [%]
               
            
                  ηMG
                  
               
               
                  —
               
               
                  Motorgeneratorens virkningsgrad [%]
               
            
                  
                     
               
               
                  —
               
               
                  Motorgeneratorens middelvirkningsgrad ved driftspunkt i [%]
               
            
         Nedre indeks
      
      Indeks i) vedrører driftspunkt
      Indeks j) vedrører måling af prøven
      
                  MG
               
               
                  —
               
               
                  Motorgenerator
               
            
                  m
               
               
                  —
               
               
                  Mekanisk
               
            
                  RW
               
               
                  —
               
               
                  Faktiske brugsforhold
               
            
                  TA
               
               
                  —
               
               
                  Typegodkendelsesforhold
               
            
                  B
               
               
                  —
               
               
                  Referenceværdi
               
            3.   PRØVNINGSBETINGELSER
      Prøvningsbetingelserne skal opfylde kravene i ISO 8854:2012 (1).
      4.   PRØVNINGSUDSTYR
      Prøvningsudstyret skal opfylde specifikationerne i ISO 8854:2012 (1).
      5.   MÅLINGER OG BESTEMMELSE AF VIRKNINGSGRADEN
      Motorgeneratorens virkningsgrad skal bestemmes i overensstemmelse med ISO 8854:2012 med undtagelse af de elementer, der er anført i dette afsnit.
      Det skal godtgøres over for den typegodkendende myndighed, at motorgeneratorens omdrejningshastighedsområder er i overensstemmelse med dem, der er beskrevet nedenfor. Målingerne foretages ved forskellige driftspunkter i som fastlagt i tabel 1. Motorgeneratorens strømstyrke er fastsat til halvdelen af den nominelle strøm for alle driftspunkter. For hver hastighed holdes motorgeneratorens spænding og udgangsstrøm konstant, spændingen holdes på 14,3 V.
      
         Tabel 1
      
      
         Driftspunkter
      
      
                  Driftspunkt
                  i
               
               
                  Holdetid
                  [s]
               
               
                  Omdrejningsfrekvens
                  ni [min– 1]
               
               
                  Frekvens
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Virkningsgraden beregnes i henhold til formel 1.
      
         Formel 1
      
      
         
      Alle målinger af virkningsgraden foretages mindst fem (5) gange i træk. Gennemsnittet af målingerne ved hvert driftspunkt () skal beregnes.
      Virkningsgraden for motorgenerator (ηMG) beregnes i henhold til formel 2.
      
         Formel 2
      
      
         
      Motorgeneratoren giver besparelser i mekanisk effekt under faktiske brugsforhold (ΔPmRW) og typegodkendelsesforhold (ΔPmTA) som fastsat i formel 3.
      
         Formel 3
      
      ΔPm = ΔPmRW – ΔPmTA
      
      I den sammenhæng beregnes besparelsen i mekanisk effekt under faktiske brugsforhold (ΔPmRW) med formel 4 og besparelsen i mekanisk energi under typegodkendelsesforhold (ΔPmTA) med formel 5.
      
         Formel 4
      
      
         
      
         Formel 5
      
      
         
      hvor
      
                  PRW
                  
               
               
                  :
               
               
                  Effektforbruget under faktiske brugsforhold [W], som er 750 W
               
            
                  PTA
                  
               
               
                  :
               
               
                  Effektforbruget under typegodkendelsesforhold [W], som er 350 W
               
            
                  ηB
                  
               
               
                  :
               
               
                  Basisgeneratorens virkningsgrad [%], som er 67 %.
               
            6.   BEREGNING AF CO2-BESPARELSERNE
      CO2-besparelserne beregnes ved hjælp af følgende formel:
      
         Formel 6
      
      
         
      hvor
      
                  v
               
               
                  :
               
               
                  Gennemsnitlig kørehastighed for NEDC [km/h], som er 33,58 km/h
               
            
                  VPe
                  
               
               
                  :
               
               
                  Faktisk effektforbrug [l/kWh] som fastsat i følgende tabel 2
                  
                     Tabel 2
                  
                  
                     Faktisk effektforbrug
                  
                  
                              Motortype
                           
                           
                              Faktisk effektforbrug (VPe)
                              [l/kWh]
                           
                        
                              Benzinmotor
                           
                           
                              0,264
                           
                        
                              Benzinmotor med turbolader
                           
                           
                              0,280
                           
                        
                              Dieselmotor
                           
                           
                              0,220
                           
                        
            
                  CF
               
               
                  :
               
               
                  Omregningsfaktor (l/100 km) — (gCO2/km) [gCO2/l], der er anført i følgende tabel 3
                  
                     Tabel 3
                  
                  
                     Brændstofomregningsfaktor
                  
                  
                              Brændstoftype
                           
                           
                              Omregningsfaktor (l/100 km) — (gCO2/km) (CF)
                              [gCO2/l]
                           
                        
                              Benzin
                           
                           
                              2 330
                           
                        
                              Diesel
                           
                           
                              2 640
                           
                        
            7.   BEREGNING AF DEN STATISTISKE FEJL
      De statistiske fejl i resultaterne af prøvningsmetoden som følge af målingerne skal kvantificeres. For hvert driftspunkt beregnes standardafvigelsen ifølge følgende formel:
      
         Formel 7
      
      
         
      Standardafvigelsen for motorgeneratorens virkningsgrad () beregnes i henhold til formel 8:
      
         Formel 8
      
      
         
      Standardafvigelsen af motorgeneratorens virkningsgrad () medfører en fejl i CO2-besparelserne (). Denne fejl beregnes i henhold til formel 9:
      
         Formel 9
      
      
         
      8.   STATISTISK SIGNIFIKANS
      Det skal for hver type, variant og version af et køretøj udstyret med motorgeneratoren påvises, at fejlen i CO2-besparelserne beregnet henhold til formel 9 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i forordning (EU) nr. 725/2011 (se formel 10).
      
         Formel 10
      
      
         
      hvor:
      
                  MT
               
               
                  :
               
               
                  Minimumstærskel [gCO2/km], som er 1 gCO2/km
               
            
                  
                     
               
               
                  :
               
               
                  Justeringskoefficient for CO2 på grund af den positive forskel mellem motorgeneratorens og basisgeneratorens masse. Til  anvendes dataene i tabel 4.
                  
                     Tabel 4
                  
                  
                     Justeringskoefficient for CO2 på grund af den ekstra masse
                  
                  
                              Brændstoftype
                           
                           
                              Justeringskoefficient for CO2 på grund af den ekstra masse ()
                              [gCO2/km]
                           
                        
                              Benzin
                           
                           
                              0,0277 · Δm
                           
                        
                              Diesel
                           
                           
                              0,0383 · Δm
                           
                        
            I tabel 4 er Δm den ekstra masse som følge af monteringen af motorgeneratoren. Det er den positive forskel mellem motorgeneratorens og basisgeneratorens masse. Basisgeneratorens masse er 7 kg.
      9.   MOTORGENERATOR TIL MONTERING I KØRETØJER
      Typegodkendelsesmyndigheden certificerer CO2-besparelserne på baggrund af målinger foretaget på motorgeneratoren og basisgeneratoren ved hjælp af prøvningsmetoden anført i dette bilag. Såfremt CO2-besparelserne ligger under den tærskelværdi, der er angivet i artikel 9, stk. 1, finder artikel 11, stk. 2, andet afsnit, i forordning (EU) nr. 725/2011 anvendelse.
      
         (1)  ISO 8854:2012 Road vehicles — Alternators with regulators — Test methods and general requirements.
      Referencenummer ISO 8854:2012, udgivet den 1.6.2012.